Scarface: The World Is Yours

***Scarface: The World Is Yours*** er et action-eventyrspill med en åpen verden.

I spillet kontrollerer spilleren Tony Montana. Han prøver å gjenoppta det han mistet da alle trodde han var død, gangstere tok alt bortsett fra huset, som har blitt til et rot. Tony Montana prøver å komme seg tilbake til den kriminelle underverdenen, og gjenvinne kontrollen over Miamis narkotika-handel. Spillet er en *[[Grand Theft Auto]]*-klon.

## Gameplay
I løpet av spillet må Tony ødelegge rivaliserende gjenger, og gjenopprette sitt eget rykte i den kriminelle underverdenen. Spilleren kan bruke kjøretøy eller båter, bevege seg rundt på kartet til fots, samhandle med en rekke ikke-spillerstyrt spillere, som kan være fiendtlige eller ikke-fiendtlige. Til konfrontasjoner kan man bruke en rekke forskjellige våpen: pistoler, maskinpistoler, hagler, automatgevær, en snikskytter-rifle, en rakettkaster, en motorsag eller forskjellige våpen til nærkamp - deriblant en machete. Men til forskjell fra andre lignende spill, kan ikke Tony skad eller drepe uskyldige mennesker. Hvis spilleren forsøker å skyte eller angripe et ikke-aggressivt mål, vil karakteren nekte å gjennomføre handlingen. Hvis spilleren prøver å treffe en uskyldig person med et kjøretøy, vil karakteren bare bli skadet.

Etter hvert som spillet skrider frem, får spilleren tilgang til noen av Tonys håndlangere når han gjenoppbygger imperiet sitt: en sjåfør, en båt som kan smugle større mengde kokain, en våpen-selger som kan levere våpen, en håndhever for å beskytte Tonys virksomheter eller angripe hans konkurrenter, samt en leiemorder som kan eliminere andre gangstere eller konkurrerende narkotika-selgere. Når disse ansatte har blitt låst opp, kan spilleren bytte kontroll fra Tony til en av dem. Når spilleren tar på seg rollen som håndhever eller leiemorder, kan spilleren også skade eller drepe uskyldige mennesker.

Når spilleren skal skyte noen, kan spilleren treffe bestemte kroppsdeler for å få frem ulike reaksjoner. For eksempel, hvis Tony skyter en motstander i ett bein, skal fienden falle ned - men fortsette å skyte. Hvis spilleren treffer en motstander i en arm, blir fienden stående på beina. Det er fire viktige geografiske områder som Tony må kontrollere for å gjennomføre hele spillet; Little Havana, Downtown, South Beach og North Beach. I begynnelsen av spillet er hele kartet tilgjengelig, men Tony kan ikke utføre oppdrag, angripe rivaliserende kriminelle gjenger, eller kjøpe eiendom andre steder enn i Lille Havana.

Hvert område må kontrolleres 100 prosent, før det neste området blir tilgjengelig for oppdrag. Å skaffe seg 100 prosent av et område, krever at spilleren utfører visse handlinger innenfor hver eneste region: kjøpe et visst antall butikker, eliminere rivaliserende gangstere, og gjennomføre mindre oppdrag som involverer kjøp eller salg av kokain. For å kjøpe eiendom, må Tony utføre et oppdrag for eieren før eieren aksepterer å selge virksomheten til ham. Men når en eiendom har blitt kjøpt, kan den bli angrepet fra rivaliserende gjenger. For å bekjempe dette kan Tony installere sikkerhetskameraer for å varsle ham om et forestående angrep, samt rekruttere vakter for å avverge angripere frem til Tony rekker å ankomme stedet. Når Tony har kjøpt det nødvendige antallet eiendommer i en bestemt region, må han også ta kontroll over regionens lagerhus - som blir kontrollert av en rivaliserende gjeng.

En stor del av spillingen går ut på å bygge omdømme. Det finnes åtte omdømme-nivåer (hvert nivå blir representert med en bokstav i ordet Scarface), men enkelte gjenstander og oppdrag kan ikke låses opp før spilleren har nådd et visst omdømme-nivå. Omdømmet kan økes på forskjellige måter, for eksempel å gjennomføre oppdrag og kjøpe eiendom, fullføre side-oppdrag eller skaffe forskjellig ekstrautstyr - som kan brukes til å dekorere Tonys herskapshus. Grunnlaget for Tonys imperium er handel med kokain. For å skaffe kokain som han kan selge videre, må spillere fullføre en rekke side-oppdrag kalt Felix leads som innebærer at Tony utfører oppdrag for sin kontakt Felix. Etter å ha fullført et oppdrag, skal Felix sette Tony i kontakt med en kokain-leverandør - som han kan kjøpe kokain fra.

Hvis det er en liten leverandør, kan Tony bare kjøpe en viss mengde - som kan selges direkte til andre forhandlere eller distribueres gjennom hans egne butikker. Men hvis det er snakk om en større leverandør, kan Tony kjøpe flere kilo, som må overføres til et lager før stoffet kan selges videre. Samtidig som Tony distribuerer kokain blir han forfulgt av rivaliserende gjeng-medlemmer. Etter hvert som spillet utvikler seg kan Tony kjøpe større mengder kokain direkte fra de karibiske øyene sør for Miami. Men deretter må han komme seg tilbake til fastlandet via båt, unngå pirater eller den amerikanske kystvakten - før han kan distribuere stoffene videre i Miami.

Alle kontanter spilleren har tilgjengelig, kalles «skitne» penger og hvis spilleren dør, blir arrestert eller havner i problemer med en annen gjeng, kommer spilleren til å miste alle sine skitne penger. Den eneste måten å beskytte Tonys kontanter på, og sikre at de ikke går tapt når spilleren dør, er å sette pengene inn i en bank. Spilleren står fritt til å hvitvaske penger i en bank når som helst (unntatt under oppdrag) men hver gang spilleren hvitvasker penger, kommer banken til å ta en del av overskuddet.

## Handling
Scarface: The World Is Yours begynner under den siste scenen av filmen Scarface når Tony Montanas herskapshus blir angrepet fra leiemordere sendt av Alejandro Sosa. I motsetning til i filmen, er Tony imidlertid i stand til å overmanne Sosas menn og unnslippe eiendommen, i det Drug Enforcement Administration og lokalt politi dukker opp. En av Sosas håndlangere kontakter Sosa etter angrepet, og sier at Tonys herskapshus blir beslaglagt av politiet, narkotika-imperiet hans er redusert til nesten ingenting, og Tony selv er mest sannsynlig død. I mellomtiden, samtidig som han gjemmer seg, bestemmer Tony seg for å slutte med kokain, og lover gjengjeldelse mot Sosa. Tre måneder senere, i mars 1984, returnerer Tony til Miami. Alle hans eiendommer har nå blitt overtatt av myndighetene. Alle distriktene i Miami som han tidligere pleide å dominere, har blitt oppdelt og kontrollert av en rekke andre narkotika-karteller.

Tonys første handling er å be George Sheffield om å bli hans advokat igjen. Sheffield sier motvillig enig, men til en høyere lønn enn tidligere. Deretter reiser Tony for å møte sin gamle venn og kontakt Felix, som forteller ham at Sosa samarbeider med Gaspar Gomez - i et forsøk på å ta kontroll over alle Tonys tidligere områder. For å gjenoppbygge imperiet sitt, må Tony først tjene nok penger til å kjøpe tilbake herskapshuset sitt fra Vice Squad. Men han kjenner ikke lenger noen troverdige narkotika-forhandlere, ettersom de fleste rapporterer tilbake til Sosa nå. Felix ber ham snakke med en servitør som heter Coco, som setter Tony i kontakt med enkelte forhandlere uten noen tilknytning til Sosa. Etter at Tony har tjent nok penger til å kjøpe tilbake herskapshuset sitt, begynner han sakte å gjenopprette sitt tidligere omdømme.

Felix forteller senere Tony at Gomez smugler kontanter, og gir ham et tips om en av lastebilene hans - som inneholder 50 000 dollar. Tony avskjærer lastebilen, og bruker pengene til å åpne en bank-konto. Ved å gjenoppta kontakten med sin tidligere kontakt i en bank, Jerry, bruker Tony banken til å hvitvaske pengene sine. Samtidig forsøker Tony å ta tilbake kontrollen over Lille Havana fra Diaz-brødrene. Etter hvert som Tonys rykte øker, planlegger brødrene å få ham myrdet. Etter å ha overlevd et av drapsforsøkene deres, forhører Tony leiemorderne og får vite at Diazes fikk moren hans drept. Etter hvert forsøker Tony å ta kontroll over Miami sentrum, fra Contreras-kartellet. Samtidig blir han kontaktet av The Sandman en kokain-produsent fra de karibiske øyene sør for Miami. Sandman ønsker også å bli kvitt Sosa, og slår seg sammen med Tony.

## Referanser


## Eksterne lenker
*